Priekšlikums Padomes lēmums par Kopienas nostāju EK un Farēru salu Apvienotajā komitejā saistībā ar grozījumiem Lēmumā Nr. 1/2001 attiecībā uz reģistrētu zirgu dzimtas dzīvnieku importu tieši no Islandes un reģistrētu zirgu dzimtas dzīvnieku pārvietošanu starp Farēru salām un Eiropas Kopienu /* COM/2007/0761 galīgā redakcija - ACC 2007/0266 */





[pic] | EIROPAS KOPIENU KOMISIJA | Briselē, 29.11.2007 COM(2007) 761 galīgā redakcija 2007/0266 (ACC) Priekšlikums PADOMES LĒMUMS par Kopienas nostāju EK un Farēru salu Apvienotajā komitejā saistībā ar grozījumiem Lēmumā Nr. 1/2001 attiecībā uz reģistrētu zirgu dzimtas dzīvnieku importu tieši no Islandes un reģistrētu zirgu dzimtas dzīvnieku pārvietošanu starp Farēru salām un Eiropas Kopienu (iesniegusi Komisija) PASKAIDROJUMA RAKSTS 1. Nolīgums starp Eiropas Ekonomikas kopienu, no vienas puses, un Dānijas valdību un Farēru salu autonomijas valdību, no otras puses[1] stājās spēkā1997. gada 1. janvārī. 2. Veterinārā apakšgrupa 2005. gada 26. septembrī sanāksmē Briselē apsprieda Farēru salu autonomijas valdības prasību paplašināt EK un Farēru salu nolīguma darbības jomu, lai atļautu reģistrētu zirgu dzimtas dzīvnieku importu tieši no Islandes uz Farēru salām un reģistrētu zirgu dzimtas dzīvnieku pārvietošanu starp Farēru salām un dalībvalstīm saskaņā ar dzīvnieku veselības nosacījumiem, kuri Kopienas iekšējai tirdzniecībai noteikti Padomes Direktīvas 90/426/EEC II nodaļā, kā arī uzlabotu Farēru salās izmantojamo informācijas sistēmu. Komisijas eksperti un dalībvalstu Potsdamas grupa piekrita, ka šī prasība ir pieņemama. 3. Sanāksmē vienojās par ieteikumu turpmāk grozīt EK un Farēru salu Apvienotās komitejas Lēmumu Nr. 1/2001, lai atļautu šīs izmaiņas. 4. Pievienotajā EK un Farēru salu Apvienotās komitejas lēmuma projektā paredzēti noteikumi, lai grozītu Lēmumu Nr. 1/2001, ar kuru īsteno Protokolu par veterinārajiem jautājumiem, kas papildina 1996. gada 6. decembrī Briselē parakstīto Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses. 5. Tāpēc Padomi lūdz pieņemt pielikumā esošo lēmuma priekšlikumu par Kopienas nostāju EK/Dānijas un Farēru salu Apvienotajā komitejā par nolīguma darbības jomas paplašināšanas apstiprināšanu, lai atļautu reģistrētu zirgu dzimtas dzīvnieku importu tieši no Islandes uz Farēru salām un reģistrētu zirgu dzimtas dzīvnieku pārvietošanu starp Farēru salām un dalībvalstīm saskaņā ar dzīvnieku veselības nosacījumiem, kuri Kopienas iekšējai tirdzniecībai noteikti Padomes Direktīvas 90/426/EEC II nodaļā, kā arī uzlabotu Farēru salās izmantojamo informācijas sistēmu. 2007/0266 (ACC) Priekšlikums PADOMES LĒMUMS par Kopienas nostāju EK un Farēru salu Apvienotajā komitejā saistībā ar grozījumiem Lēmumā Nr. 1/2001 attiecībā uz reģistrētu zirgu dzimtas dzīvnieku importu tieši no Islandes un reģistrētu zirgu dzimtas dzīvnieku pārvietošanu starp Farēru salām un Eiropas Kopienu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta otro daļu, ņemot vērā Komisijas priekšlikumu, tā kā: 1. Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses[2], papildinošā Protokola par veterinārajiem jautājumiem 2. pantā noteikts, ka ar minētā nolīguma 31. pantu izveidotā Apvienotā komiteja izstrādā nosacījumus par to, kā Farēru salas piemēro Kopienas noteikumus veterinārijas jomā. 2. Apvienotā komiteja 2001. gada 31. janvārī pieņēma Lēmumu Nr. 1/2001, ar ko paredz noteikumus, lai īstenotu Protokolu par veterinārajiem jautājumiem, kas papildina Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses[3]. 3. Apvienotās komitejas Veterinārā apakšgrupa iesaka grozīt EK un Farēru salu Apvienotās komitejas Lēmumu Nr. 1/2001, lai atļautu reģistrētu zirgu dzimtas dzīvnieku importu tieši no Islandes uz Farēru salām un reģistrētu zirgu dzimtas dzīvnieku pārvietošanu starp Farēru salām un dalībvalstīm saskaņā ar Kopienas iekšējiem pārvietošanas noteikumiem. IR NOLĒMUSI ŠĀDI. Vienīgais pants Nostāja, kas Kopienai jāpieņem ar 1996. gada 6. decembrī parakstīto nolīgumu[4] izveidotajā Apvienotajā komitejā, lai atļautu reģistrētu zirgu dzimtas dzīvnieku importu tieši no Islandes uz Farēru salām un reģistrētu zirgu dzimtas dzīvnieku pārvietošanu starp Farēru salām un dalībvalstīm saskaņā ar Kopienas iekšējiem pārvietošanas noteikumiem, ir izklāstīta pievienotajā Apvienotās komitejas lēmuma projektā. Briselē, Padomes vārdā – priekšsēdētājs PIELIKUMS Priekšlikums EK UN FARĒRU SALU APVIENOTĀS KOMITEJAS LĒMUMS ar kuru groza Lēmumu Nr. 1/2001, ar ko paredz noteikumus, lai īstenotu Protokolu par veterinārajiem jautājumiem, kurš papildina Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses EK UN FARĒRU SALU APVIENOTĀ KOMITEJA, ņemot vērā vēstuļu apmaiņas veidā noslēgto Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses[5], ņemot vērā minēto nolīgumu papildinošo Protokolu par veterinārajiem jautājumiem[6] un jo īpaši tā 2. panta pirmo teikumu, tā kā: (1) EK un Farēru salu Apvienotās komitejas veterinārās apakšgrupas 2005. gada 26. septembra sanāksmē Briselē apsprieda divas Farēru salu prasības. Pirmā bija atļaut reģistrētu zirgu dzimtas dzīvnieku importu tieši no Islandes, nevis caur robežkontroles punktu dalībvalstī, kas šim mērķim apstiprināts saskaņā ar 6. pantu Padomes 1991. gada 15. jūlija Direktīvā 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK[7]. Otrā bija atļaut reģistrētu zirgu dzimtas dzīvnieku pārvietošanu starp Farēru salām un dalībvalstīm saskaņā ar Kopienas iekšējiem pārvietošanas noteikumiem. (2) Saskaņā ar 9. pantu Padomes 1990. gada 26. jūnija Direktīvā 90/426/EEK par dzīvnieku veselības nosacījumiem attiecībā uz zirgu dzimtas dzīvnieku pārvadāšanu un ievešanu no trešām valstīm[8], piemēro noteikumus, kas noteikti Padomes 1990. gada 26. jūnija Direktīvā 90/425/EEK par veterinārajām un zootehniskajām pārbaudēm, kas piemērojamas Kopienas iekšējā tirdzniecībā ar dzīviem dzīvniekiem un produktiem, lai pilnveidotu iekšējo tirgu[9]. (3) Farēru salas apņemas pirms šā lēmuma pieņemšanas transponēt un piemērot Kopienas noteikumus, kas noteikti šā lēmuma pielikumā un apstiprinātajā robežkontroles punktā Tórshavn izveidot pārbaudes centru, kas ir piemērots reģistrēto zirgu dzimtas dzīvnieku saņemšanai, kurus importē tieši no Islandes saskaņā ar Direktīvas 91/496/EEK A pielikumā noteiktajām konstrukciju un dzīvnieku labturības prasībām. (4) Komisijas pārstāvji un dalībvalstu eksperti vienojās, ka situācija Farēru salās dzīvnieku veselības jomā ir tāda, ka ir pieļaujams EK un Farēru salu Apvienotās komitejas ierosinātais Lēmuma Nr. 1/2001 grozījums. (5) 27. pants Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem[10], paredz jaunus principus, pēc kuriem iekasē nodevas vai maksas, lai segtu ar oficiālo kontroli saistītos izdevumus. Tāpēc ir lietderīgi atjaunināt atsauces EK un Farēru salu Apvienotās komitejas Lēmumā Nr. 1/2001 attiecībā uz maksām Kopienā. (6) Ziņošanas sistēmas ANIMO vietā izveidota jauna sistēma TRACES par dzīvu dzīvnieku un dzīvnieku izcelsmes produktu importu Eiropas Savienībā un dzīvu dzīvnieku pārvietošanu Kopienā. TRACES dod iespēju starp kompetentajām iestādēm, kas atbild par dzīvnieku un sabiedrības veselības kontroli, elektroniski pārsūtīt datus par dzīvu dzīvnieku un dzīvnieku izcelsmes produktu importu un Kopienas iekšējo tirdzniecību. Tāpēc ir lietderīgi atjaunināt atsauces EK un Farēru salu Apvienotās komitejas Lēmumā Nr. 1/2001 attiecībā uz informācijas sistēmām. (7) Tādēļ veterinārijas apakšgrupa ir ieteikusi attiecīgi grozīt EK un Farēru salu Apvienotās komitejas Lēmumu Nr. 1/2001[11]. IR NOLĒMUSI ŠĀDI. 1. pants EK un Farēru salu Apvienotās komitejas Lēmumu Nr. 1/2001 groza šādi: (1) Lēmuma 3. pantu aizstāj ar šādu: „3. pants No trešām valstīm ievestu dzīvu dzīvnieku pārbaudes 1. No trešām valstīm ievestu un Farēru salām paredzētu dzīvu dzīvnieku pārbaudes veic dalībvalstu robežkontroles punktos to veterinārie dienesti Farēru salu iestāžu vārdā. 2. Paredzētajos gadījumos visiem attiecīgiem paziņojumiem izmanto integrēto datorizēto veterināro sistēmu ( TRACES ). 3. Visiem Farēru salās importētajiem dzīvniekiem veic veterinārās pārbaudes, kā noteikts Padomes Direktīvā 91/496/EEK un tās īstenošanas noteikumi, kas iekļauti attiecīgos Komisijas lēmumos. Ja pirmajā daļā minētās pārbaudes rezultāti ir apmierinoši, veterinārie dienesti katram sūtījumam izdod kopīgo veterināro ievešanas dokumentu (KVID). Muitas dienesti nodrošina, lai pirms muitas tranzīta operācijas sākuma tiktu samaksātas vajadzīgās sanitārās maksas, kas noteiktas Eiropas Parlamenta un Padomes Regulā (EK) Nr. 882/2004.” (2) Lēmuma 5. pantu aizstāj ar šādu: „5. pants Pārbaužu finansēšana Farēru salas apņemas piemērot Regulas (EK) Nr. 882/2004 27. panta noteikumus attiecībā uz maksām šādās jomās: - IV pielikuma V daļu zivsaimniecības produktiem, uz kuriem attiecas Regula (EK) Nr. 853/2004[12]; - IV pielikuma V daļu, lai nodrošinātu, ka tiek veikta kontrole, kas paredzēta Padomes Direktīvā 96/23/EK[13] par akvakultūras dzīvniekiem; - V pielikuma I daļu (gaļa) un III daļu (citi dzīvnieku produkti) dzīvnieku izcelsmes produktiem, kas importēti no trešām valstīm; - V pielikuma V daļu dzīviem dzīvniekiem, kas importēti no trešām valstīm; - VI pielikumu, lai segtu tās akvakultūras dzīvnieku, dzīvnieku izcelsmes produktu un dzīvu reģistrētu zirgu dzimtas dzīvnieku pārbaudes izdevumus, uz kuru attiecas Direktīva 90/425/EEK[14].” (3) Lēmuma 7. pantu aizstāj ar šādu: „7. pants Informācijas sistēmas 1. Lai gadījumos, kad to prasa Kopienas noteikumi, paziņotu dalībvalstīm par dzīvu dzīvnieku vai dzīvnieku izcelsmes produktu pārvietošanu un tirdzniecību, Farēru salas izmanto integrēto datorizēto veterināro sistēmu ( TRACES ). Komisijas un Farēru salu amatpersonas vienojas par praktiskajiem jautājumiem, kas saistīti ar Farēru salu dalību šajā sistēmā.” 2. Farēru salas īsteno Padomes Direktīvu 82/894/EEK[15] un iesaistās dzīvnieku slimību izziņošanas sistēmā ( ADNS ). Komisijas un Farēru salu amatpersonas vienojas par Farēru salu dalības praktiskajiem jautājumiem.” (4) Lēmumā iekļauj šādu 12.a pantu: „12.a pants Reģistrēto zirgu dzimtas dzīvnieku imports un pārvietošana 1. Farēru salas apņemas apstiprinātajā robežkontroles punktā Tórshavn izveidot pārbaudes centru, kas ir piemērots tieši no Islandes importēto reģistrēto zirgu dzimtas dzīvnieku saņemšanai. Pārbaudes centra iekārtojumam jāatbilst konstrukciju un dzīvnieku labturības prasībām, kas noteiktas Direktīvas 91/496/EK A pielikumā. Pirms telpu būves Farēru salu kompetentās iestādes Eiropas Komisijai izskatīšanai un apspriešanai iesniedz šā centra plāna projektu. Kad apstiprinātais centrs ir uzbūvēts, Farēru salas informē Komisiju. 2. Atkāpjoties no 3. panta 1. punkta, pirmajā daļā minētajā pārbaudes centrā tieši no Islandes importēto reģistrēto zirgu dzimtas dzīvnieku pārbaudes saskaņā ar Padomes Direktīvu 91/496/EEK un tās īstenošanas nosacījumiem, kas noteikti ar Komisijas Lēmumu 97/794/EK[16], pirmajā daļā minētajā pārbaudes centrā pārbaudes veic Farēru salu veterinārie dienesti. 3. Reģistrēto zirgu dzimtas dzīvnieku pārvietošana starp Farēru salām un dalībvalstīm notiek saskaņā ar nosacījumiem, kas noteikti Padomes Direktīvas 90/426/EEK II daļā un pēc pārbaudēm, kas veiktas saskaņā ar Padomes Direktīvu 90/425/EEK.” (5) Lēmuma 15. pantam pievieno šādu 4. punktu: „4. Farēru salas pirms šā lēmuma pieņemšanas piemēro Kopienas nosacījumus, kas noteikti šā lēmuma pielikumā. Farēru salas ne vēlāk kā 2 nedēļas pēc šā lēmuma publicēšanas informē Komisiju, ka tās veikušas vajadzīgos pasākumus šo noteikumu īstenošanai.” (6) Šā Lēmuma teksts ir pievienots. 2. pants Stāšanās spēkā Šis lēmums stājas spēkā tā pieņemšanas dienā. Briselē, Apvienotās komitejas vārdā — priekšsēdētājs PIELIKUMS Lēmumam Nr. 1/2001 pievieno šādu pielikumu. „PIELIKUMS Lēmuma 15. pantā minētie tiesību akti ir šādi. (1) Padomes 1990. gada 26. jūnija Direktīva 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (OV L 224, 18.8.1990., 29. lpp.). (2) Padomes 1990. gada 26. jūnija Direktīva 90/426/EEK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (OV L 224, 18.8.1990., 42. lpp.). (3) Padomes 1990. gada 26. jūnija Direktīva 90/427/EEK par zootehniskajiem un ģenealoģiskajiem nosacījumiem, kas regulē Kopienas iekšējo tirdzniecību ar zirgu dzimtas dzīvniekiem (OV L 224, 18.8.1990., 55. lpp.). (4) Komisijas 1992. gada 10. aprīļa Lēmums 92/260/EEK par dzīvnieku veselības nosacījumiem un veterināro sertifikāciju saistībā ar reģistrētu zirgu pagaidu ievešanu (OV L 130, 15.5.1992., 67. lpp.). (5) Komisijas 1993. gada 2. februāra Lēmums 93/195/EEK par dzīvnieku veselības nosacījumiem un veterināro sertifikāciju reģistrētu zirgu atpakaļievešanai pēc pagaidu izvešanas skriešanās sacīkstēm, sacensībām un kultūras pasākumiem (OV L 86, 6.4.1993., 1. lpp.). (6) Komisijas 1993. gada 5. februāra Lēmums 93/196/EEK par dzīvnieku veselības nosacījumiem un veterināro sertifikāciju attiecībā uz nokaušanai paredzētu zirgu dzimtas dzīvnieku importu (OV L 86, 6.4.1993., 7. lpp.). (7) Komisijas 1993. gada 5. februāra Lēmums 93/197/EEK par dzīvnieku veselības nosacījumiem un veterināro sertifikāciju reģistrētu, kā arī vaislai un gaļas ieguvei paredzētu zirgu dzimtas dzīvnieku importam (OV L 72, 21.3.1996., 40. lpp.). (8) Komisijas 1993. gada 20. oktobra Lēmums 93/623/EEK, ar ko nosaka identifikācijas dokumentu (pasi) reģistrētiem zirgu dzimtas dzīvniekiem (OV L 298, 3.12.1993., 45. lpp.). (9) Komisijas 1999. gada 22. decembra Lēmums 2000/68/EK, ar ko groza Komisijas Lēmumu 93/623/EEK un nosaka vaislai un gaļai paredzētu zirgu identifikāciju (OV L 23, 28.1.2000., 72. lpp.). (10) Komisijas 2004. gada 6. janvāra Lēmums 2004/211/EK, kurā izstrādāts to trešo valstu un ar tām saistīto teritoriju daļu saraksts, no kurām dalībvalstis atļauj ievest dzīvus zirgu dzimtas dzīvniekus un to spermu, olšūnas un embrijus, un ar ko groza Lēmumus 93/195/EEK un 94/63/EK (OV L 73, 11.3. 2004 ., 1. lpp.). (11) Padomes 2004. gada 22. decembra Regula (EK) Nr. 1/2005 par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 (OV L 3, 5.1.2005., 1. lpp.).[pic][pic][pic] [1] OV L 53, 22.2.1997., 2. lpp. Nolīgumā jaunākie grozījumi izdarīti ar Lēmumu 1/2006 (2006/561/EK) (OV L 221, 12.8.2006., 15. lpp.). [2] OV L 53, 22.2.1997., 2. lpp. Nolīgumā jaunākie grozījumi izdarīti ar Lēmumu 1/2006 (2006/561/EK) (OV L 221, 12.8.2006., 15. lpp.). [3] OV L 46, 16.2.2001., 24. lpp. Lēmumā jaunākie grozījumi izdarīti ar Lēmumu 2/2005/ (2006/13EK) (OV L 8, 13.1.2006., 46. lpp.). [4] OV L 53, 22.2.1997., 2. lpp. Nolīgumā jaunākie grozījumi izdarīti ar Lēmumu 1/2006 (2006/561/EK) (OV L 221, 12.8.2006., 15. lpp.). [5] OV L 305, 30.11.1999., 25. lpp. [6] OV L 305, 30.11.1999., 26. lpp. [7] OV L 268, 24.9.1991., 56. lpp. Direktīvā jaunākie grozījumi izdarīti ar Direktīvu 2006/104/EK (OV L 363, 20.12.2006., 352. lpp.) [8] OV L 224, 18.8.1990., 42. lpp. Direktīvā jaunākie grozījumi izdarīti ar Direktīvu 2006/104/EK (OV L 363, 20.12.2006., 352. lpp.). [9] OV L 224, 18.8.1990., 29. lpp. Direktīvā jaunākie grozījumi izdarīti ar Direktīvu 2002/33/EK (OV L 315, 19.11.2002., 14. lpp.). [10] OV L 191, 28.5.2004., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.). [11] OV L 46, 16.2.2001., 24. lpp. Lēmumā jaunākie grozījumi izdarīti ar EK un Farēru salu Apvienotās komitejas Lēmumu 2/2005 (2006/13/EK) (OV L 8, 13.1.2006., 45. lpp.). [12] OV L 139, 30.4.2004., 55. lpp. [13] OV L 125, 23.5.1996., 10. lpp. [14] OV L 224, 18.8.1990., 29. lpp. [15] OV L 378, 31.12.1982., 58. lpp. [16] OV L 323, 26.11.1997., 31. lpp.